11. Godkendelse af høringssvar til Vandområdeplan 2021-2027 (Åben)
Tidl. politisk behandling BY, 07.05.20, pkt 112, BY, 27.10.20, pkt. 11
Forventet sagsgang
TM-U, ØK, BY
Lovgrundlag
Lov om vandplanlægning, EU’s vandrammedirektiv
SAGENS INDHOLD
Byrådet skal i denne sag tage stilling til Favrskov Kommunes høringssvar til Statens vandområdeplan 2021-
2027. Forslaget til høringssvar er vedlagt som bilag.
Vandplanerne udgør Statens plan for, hvordan man kan forbedre det danske vandmiljø og opnå renere 
vand i [adresse] grundvand, søer, vandløb og indre farvande. De første to vandområdeplaner gælder frem 
til udgangen af 2021, hvorefter vandområdeplan 2021-2027 er tredje og foreløbig sidste generation af de 
danske vandplaner. 
Byrådet behandlede i maj 2020 kommunens høringssvar til basisanalysen i vandområdeplan 2021-2027. 
Byrådet har ligeledes i oktober 2020 godkendt Favrskov Kommunes forslag til Statens indsatsplanlægning 
for vandløb i [adresse] i vandområdeplan 2021-2027. Det fremgår nu af det fremsendte 
høringsmateriale, at Staten har valgt at medtage hele [adresse] vandløbsforslag til Statens eget 
forslag til vandområdeplan 2021-2027.
Forslag til vandområdeplan 2021-2027 er i høring i et halvt år frem til 22. juni 2022. Herefter behandler 
Staten høringssvarene. Vandområdeplan 2021-2027 skal endeligt vedtages af Staten senest 22. december 
2022. Der kan læses mere om høringen af vandområdeplanerne på Høring af vandområdeplaner (mim.dk).
Gudenåkomiteen og Vandoplandsstyregruppen for [adresse] (VOS) har 22. april 2022 ligeledes 
udarbejdet og godkendt to høringssvar til vandområdeplanerne. Et på vegne af de 13 kommuner i oplandet 
til [adresse] samt et i fællesskab med landbrugsorganisationerne i oplandet til [adresse]. 
Høringssvarene er på et overordnet niveau og er begge sendt til godkendelse og tiltrædelse hos alle 13 
kommuner i oplandet til [adresse].
Forslag til høringssvar fra [adresse] og fra VOS/Gudenåkomiteen fremgår af bilag.
VURDERING
Teknik og Miljøs forslag til høringssvar indeholder dels en række overordnede bemærkninger og dels en 
del bemærkninger af mere teknisk karakter. Høringssvarene er opsummeret nedenfor i kort form inden for 
en række emner fra vandområdeplanen.
Teknik og Miljø har ingen bemærkninger til indsatsprogrammet for vandløb, da det følger Byrådets eget 
tidligere indsendte forslag i 2020.
Forslaget til kommunens høringssvar indeholder blandt andet nedenstående bemærkninger:

Økonomi
Sagsnr. EMN-2022-00037
DokID: 2587840
Richard Friis
Byråd
31. maj 2022  19:00
[adresse] forventer, at kommunen kompenseres for arbejdet med vandområdeplan 2021-
2027, og at Staten hurtigst muligt udmelder de økonomiske rammer. Samtidig opfordres Staten til at 
øge timeprisen ved projektledelsen af de enkelte projekter.

Vådområder
Forbedringsforslag til Staten vedrørende vådområdeindsatsen, primært for at øge frivilligheden i 
vådområdeprojekter, samt for at øge realiseringen af flere projekter. Desuden angives der forslag til at 
have øget fokus på biodiversiteten ved at sikre naturpleje og naturformål i ordningerne samt forbedret 
mulighed for rekreative elementer i de anlagte projekter.

[adresse] og Miljø anbefaler, at Staten ser på om sø-fiskeriet skal blive et virkemiddel i forhold til at opnå 
god økologisk tilstand, ligesom biomanipulation kan overvejes som virkemiddel.

Tange Sø
Spærringen ved Tange Sø er ikke medtaget af Staten til indsats i den første periode af 
Vandområdeplanen. Teknik og Miljø anbefaler, at Staten nu medtager spærringen ved Tangeværket til 
fjernelse i tredje vandområdeplan, samt at der etableres et mellemlangt til langt omløbsstryg 
(faunapassage) uden om søen. Anbefalingen er fulgt af en række tekniske bemærkninger til en løsning, 
hvilket fremgår af bilaget. Bemærkningerne er uddraget af Byrådets tidligere politiske behandlinger af 
sagen samt kommunens medvirken i en arbejdsgruppe nedsat af Miljøministeriet i vinteren 2020/21. 
Desuden opfordrer Teknik og Miljø til, at Staten hurtigst muligt får afklaret, om Viborg Kommune skal 
meddele nye tilladelser efter gældende regler til en eventuel fortsat drift af Tangeværket.

Mette Kristiansen
Når kommunerne skal ansøge om en indsats i vandområdeplanerne (forundersøgelse og realisering), 
skal dette gøres indenfor bestemte ansøgningsperioder. [adresse] opfordrer Staten til at 
gentænke ansøgningsproceduren og eksempelvis lave en ordning, hvor det er muligt at sende 
ansøgninger ind løbende. Dette vil sikre en bedre projektkontinuitet og mere smidig og effektiv 
projekthåndtering i kommunerne.

Grundvand
Der er ikke udpeget indsats i kommunen udover den indsats, som kommunen selv har vedtaget via 
”Indsatsplan for grundvandsbeskyttelse” og gældende lov.

GIS-kortlægning, kommentarer til udpegede indsatser
Vandløb: Teknik og Miljø er enig i Statens forslag til indsatser. Teknik og Miljø har fundet yderligere fire 
vandområder, der med fordel kan målsættes i vandområdeplanen på grund af deres nuværende 
naturværdi. Desuden anbefaler Teknik og Miljø, at indsatsen ved vandløbsspærringen ved Søbyvad 
[adresse] i Silkeborg Kommune udføres som for alle andre spærringer udpeget i vandområdeplanerne. 
Silkeborg Kommunes Teknik- og Miljøudvalg besluttede i 2020, at indsatsen kun skal ske, hvis 
mølleejeren vil medvirke frivilligt, selvom udpegede vandløbsindsatser i vandområdeplanen ikke er 
frivillige. [adresse] har 24 km. vandløb opstrøms [adresse], der kun kan opnå 
målopfyldelse ved sikring af faunapassage forbi [adresse].
Spildevand: Teknik og Miljø foreslår, at statens nye udpegning af renseklasseopland på grænsen til 
Silkeborg Kommune udvides til også at gælde eventuelle ejendomme i [adresse], da disse 
også potentielt kan bidrage til forurening af det nedstrøms liggende vandområde.
Teknik og Miljø har medvirket til udarbejdelsen af de to høringssvar fra [adresse]VOS Randers 
Fjord samt landbrugsorganisationerne i vandoplandet. Forvaltningen finder, at materialet er i 
overensstemmelse med og vil understøtte kommunens eget høringssvar og vil i kraft af de mange 
medunderskrivende parter medvirke til at give højere fokus på kommunens bemærkninger.
ØKONOMI
Indsatserne og de konkrete anlægsprojekter i vandområdeplan 2021-2027 er finansieret af Staten. Det 
forventes, at kommunerne kompenseres som tidligere via DUT-midler og projektmidler til arbejdet med 
gennemførelse af de indsatser, som Staten vedtager. [adresse] skal søge Staten om tilskud til 
gennemførelse af de enkelte vandløbs- og vådområdeindsatser. Hvis der skal udføres rekreative tiltag ved 
projekterne, vil dette i dag skulle finansieres af kommunen med evt. tilskud fra fonde.
INDDRAGELSE
Vandrådene for [adresse] og Århus Bugt oplandet har i 2020 været inddraget i udarbejdelsen af 
forslaget til indsatsprogrammet for vandløb. Vandrådet består af 20 forskellige foreninger og organisationer 
med interesse i vandplanlægning.
Favrskov Forsyning har været inddraget i Teknik og Miljøs arbejde med høringssvarene angående 
spildevand.
INDSTILLING
Direktøren for Teknik og Miljø indstiller til Byrådet:
1.
At forslag til Favrskov Kommunes høringssvar til vandområdeplan 2021-2027 godkendes.
2.
At tiltræde høringssvaret fra [adresse] samt det fælles høringssvar fra 
Gudenåkomiteen/VOS og landbrugsorganisationerne i oplandet til [adresse] og medsende det i 
høringssvaret til Staten.
BESLUTNING
          
Teknik- og Miljøudvalget, 4. maj 2022:
Fraværende: Ingen
Indstilles godkendt.
               
Økonomiudvalget, 17. maj 2022:
Fraværende: Ingen
Indstilles godkendt.
Fraværende: Ove Nilsson
Godkendt.
Bilag
1.
Forslag til høringssvar for Vandområdeplan III 2021 - 2027 (2589670)
2.
Høringssvar fra Gudenåkomitéen/VOS [adresse] til udkast til vandområdeplan 2022-2027 
(2609057)
3.
Fælles høringssvar Gudenåkomiteen/VOS [adresse]landbrugets organisationer til 
vandområdeplan 2021-2027 (2609058)
